IVL ออกหุ้นกู้ 3 ชุด มูลค่า 1.2 หมื่นลบ. ดอกเบี้ยสูง 3.65% ขายสถาบัน-นลท.รายใหญ่วันนี้
IVL ออกหุ้นกู้ 3 ชุด รวม 1.2 หมื่นลบ. ดอกเบี้ย 2.66-3.65% และมูลค่าที่ตราไว้-ราคาเสนอขายคือ 1 พันบ. ต่อหน่วย เสนอขายกองทุนและนักลงทุนรายใหญ่ 1 เม.ย. นี้ วัตถุประสงค์เพื่อเป็นเงินหมุนเวียนทั่วไป
IVL ออกหุ้นกู้ 3 ชุด รวม 1.2 หมื่นลบ. ดอกเบี้ยสูง 3.65% และมูลค่าที่ตราไว้-ราคาเสนอขายคือ 1 พันบ. ต่อหน่วยเสนอขายกองทุนและนักลงทุนรายใหญ่ 1 เม.ย. นี้ วัตถุประสงค์เพื่อเป็นเงินหมุนเวียนทั่วไป
1 เม.ย. 2565

บริษัท อินโดรามา เวนเจอร์ส จำกัด (มหาชน) หรือ IVL เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้ดำเนินการออกและเสนอขายหุ้นกู้ชนิดระบุชื่อผู้ถือ ประเภทไม่ด้อยสิทธิไม่มีประกัน และมีผู้แทนผู้ถือหุ้นกู้ โดยเสนอขายให้แก่ผู้ลงทุนสถาบัน และ ผู้ลงทุนรายใหญ่ ซึ่งมีทั้งหมด 3 ชุด มูลค่ารวม 12,000 ล้านบาท โดยมีรายละเอียด ดังนี้
โดยแบ่งเป็น หุ้นกู้ชุดที่ 1: “หุ้นกู้อินโดรามา เวนเจอร์ส ครั้งที่ 1/2565 ชุดที่ 1 ครบกําหนดไถ่ถอนปีพ.ศ. 2570” อายุ 5 ปีคิดเป็นมูลค่า 4,300 ล้านบาท อัตราดอกเบี้ย 2.66% ต่อปี
หุ้นกู้ชุดที่ 2: “หุ้นกู้อินโดรามา เวนเจอร์ส ครั้งที่ 1/2565 ชุดที่ 2 ครบกําหนดไถ่ถอนปีพ.ศ. 2572” อายุ 7 ปีคิดเป็นมูลค่า 2,700 ล้านบาท อัตราดอกเบี้ย 3.24% ต่อปี
หุ้นกู้ชุดที่ 3: “หุ้นกู้อินโดรามา เวนเจอร์ส ครั้งที่ 1/2565 ชุดที่ 3 ครบกําหนดไถ่ถอนปีพ.ศ. 2575” อายุ 10 ปีคิดเป็นมูลค่า 5,000 ล้านบาท อัตราดอกเบี้ย 3.65% ต่อปี
สำหรับมูลค่าที่ตราไว้และราคาเสนอขายคือ 1,000 บาท ต่อหน่วย และการชำระดอกเบี้ยจะมีการชำระทุกๆ 6 เดือน
ทั้งนี้วัตถุประสงค์ที่ออกหุ้นกู้ เพื่อจ่ายชําระคืนหุ้นกู้ของบริษัทที่ครบกําหนดในปี พ.ศ. 2565 และเพื่อใช้ในการลงทุน เพื่อเป็นเงินทุนหมุนเวียนทั่วไป (Working Capital) โดยรองรับการขยายธุรกิจของผู้ออกหุ้นกู้เพื่อชําระคืนเงินกู้เดิม หรือจ่ายชําระคืนหุ้นกู้ ของผู้ออกหุ้นกู้ที่ครบกําหนดไถ่ถอน